Държавен вестник, бр. 45, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  45
Правилника за издаване на българските лични 
документи, приет с ПМС № 13 от 2010 г. (ДВ, 
бр. 12 от 2010 г.), образец.
Допълнителна разпоредба
§ 1. Тази наредба въвежда изискванията на 
Директива 2008/115 на Европейския парла­
мент и Съвета от 16 декември 2008 г. относно 
общите стандарти и процедури, приложими в 
държавите членки, за връщане на незаконно 
пребиваващи граждани на трети страни (OB 
L 348/98 от 24 декември 2008 г.).
Преходни и заключителни разпоредби
§ 2. Наредбата се издава на основание 
чл. 44, ал. 11 ЗЧРБ и отменя Наредба № I-13 
от 2004 г. за реда за временно настаняване на 
чужденци, за организацията и дейността на 
специалните домове за временно настаняване 
на чужденци (обн., ДВ, бр. 12 от 2004 г.; изм., 
бр. 48 от 2007 г.). 
§ 3. Правилниците за вътрешния ред в 
СДВНЧ се изготвят в едномесечен срок от 
издаването на тази наредба.
§ 4. Изпълнението на наредбата се възлага 
на директора на ДМ – МВР.
Министър: Цв. Цветанов
4794
МИНИСТЕРСТВО
 НА ЗДРАВЕОПАЗВАНЕТО
Наредба за допълнение на Наредба № 40 от 
2004 г. за определяне на основния пакет от 
здравни дейности, гарантиран от бюджета 
на НЗОК (обн., ДВ, бр. 112 от 2004 г.; изм., 
бр. 61 и 102 от 2005 г., бр. 88 от 2006 г. и бр. 2 
и 60 от 2009 г.)
§ 1. В раздел V на приложение № 1 към 
член единствен се създава т. 5:
„5. Издаване на служебна бележка, удостове­
ряваща извършените задължителни имунизации 
и профилактични прегледи на деца съгласно 
Правилника за прилагане на Закона за семейни 
помощи за деца.“
§ 2. В приложение № 5 към член единствен 
се създават редове 299 – 303:
„299. Долекуване след вътрешни заболявания 
с остатъчни проблеми за здравето.
300. Долекуване след хирургични интервен­
ции с голям и много голям обем и сложност 
с остатъчни проблеми за здравето.
301. Продължително лечение след травми 
и заболявания на централната и периферната 
нервна система.
302. Продължително лечение при вътрешни 
заболявания.
303. Първични имунодефицити.“
Заключителна разпоредба
§ 3. Наредбата влиза в сила от 21 юни 2010 г.
Министър: А.-М. Борисова
4831
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 17
от 3 юни 2010 г.
за контрол на картофените цистообразуващи 
нематоди
Чл. 1. С тази наредба се уреждат мерките за 
контрол срещу европейските популации на кар­
тофените цистообразуващи нематоди Globodera 
pallida (Stone) Behrens и Globodera rostochiensis 
Wollenweber, наричани по-нататък „картофени 
цистообразуващи нематоди“, с цел определяне 
на разпространението им, предотвратяване на 
по-нататъшното им разпространение и прила­
гане на мерки за контрол в заразените площи. 
Чл. 2. (1) Националната служба за расти­
телна защита (НСРЗ) извършва официално 
изследване за наличие на картофени цисто­
образуващи нематоди на всяка площ, в която 
ще се засаждат или съхраняват растения, из­
броени в приложение № 1, предназначени за 
производството на растения за засаждане, или 
картофи, предназначени за производството на 
картофи за семена.
(2) Изследването, предвидено в ал. 1, се 
извършва в периода между прибирането на 
последната реколта от площта и засаждането 
на растенията или картофите за семена, посо­
чени в същата алинея. То може да се извърши 
и по-рано, като резултатите от това изследване 
се документират на хартиен или друг носител, 
и в случай че по време на изследването не е 
имало картофи и други растения гостоприем­
ници, посочени в т. 1 от приложение № 1, а 
също и че такива не са отглеждани от момента 
на изследването.
(3) Изследването по ал. 1, извършено преди 
1 юли 2010 г., е приложимо, ако е наличен 
документиран на хартиен или друг носител 
резултат, доказващ, че не са открити картофе­
ни цистообразуващи нематоди и че по време 
на изследването не е имало картофи и други 
растения гостоприемници, посочени в т. 1 от 
приложение № 1, а също и че такива не са 
отглеждани от момента на изследването.
(4) Ако НСРЗ установи, че няма риск от раз­
пространяване на картофени цистообразуващи 
нематоди, официалното изследване, посочено 
в ал. 1, не се изисква за:
1. засаждане на растения от изброените в 
приложение № 1, предназначени за производ­
ството на растения за засаждане, които ще се 
използват на същата производствена площ;
2. засаждане на картофи, предназначени за 
производството на картофи за семена, които ще 
се използват на същата производствена площ;
3. засаждане на растения от изброените 
в т. 2 на приложение № 1, предназначени за 
производството на растения за засаждане, при